Ou Mini - Forum Topic
Total Replies: 250 320
Total Views: 83 151 163
Forums / 2. FAQ & General Chat / Ou Mini
replies: 137 595
views: 39 289 918
26 Apr 2018 @ 08:10:42 am
Ek is besig om 'n draad te volg oor die verlede en ek wil dit nie kaap nie so ek begin 'n nuwe.
Ek het in die sestiger jare 'n Mini gehad. In daardie jare het dit nog baie in die Kaap gereen.
Die Mini se distributor het voor die engin gesit en wanneer 'n mens in die reen ry dan met die water wat die motor voor jou opskop het die distributor nat geword en my Mini het gaan staan in die middel van die verkeer. Ek het met 'n blikkie Q20 altyd saam gery.
Ek het later ondek dat as ek 'n skottergoed opwas handskoen gebruik en die vonkprop drade en die coil draad deur die vingers en duim trek en die hand gedeelte oor die distributor trek dan het ek geen meer probleme gehad. Dit was tot die handskoen verweer het van die hitte en engin olie. Maar dan het die oorblywende handskoen ingetree.
Wie van julle het ook 'n mini gehad en wat was julle oplossing.
Terloops ek het altyd 'n geel handskoen gebruik en ek kon my Mini van ver herken met die geel kol wat ek deur die grill kon sien. En my Mini was so 'n British Racing Green van kleur. My Mini was 'n stasiewa. In die Drive-in het ons die agterste sitplek plat geslaan en ons twee kleintjies het op hulle kniee na die fliek gekyk en wanneer hulle vaak word het hulle afgesak en elkeen met sy kombersie en kussing aan die slaap geraak.
26 Apr 2018 @ 08:31:39 am
Ek het ook n paar gery die laaste een was n Mini Markos lekker kare gewees op sy tyd daar is n plek n Johannesbutg wat hulle restore daar is pragtige minies daar
26 Apr 2018 @ 11:23:03 am
Kan nie daardie jare se voertuie, wat brandstof gebruik betref, met die nuwe tegnologie vergelyk nie.
Ek het 'n 1954 Morris Minor gehad, model net voor die Morris 1000 met dieselfde vorm maar dubbel venster voor. Het die dubbel SU vergassers van die Austin Healey Sprite op die Morris oorgeplant. HY WAS BESLIS NIE VINNIGER AS VOORHEEN NIE.
Het so teen 1963 die karretjie vol brandstof gemaak by Bapsfontein en heen en terug gery tot duskant Zonderwater-gevangenis en die karretjie weer vol brandstof gemaak by presies dieselfde pomp op Bapsfontein.
Afstand afgele was net, net duskant 60 myl en brandstof ingeneem EEN GALLON.
26 Apr 2018 @ 13:04:30 pm
Ek het die een vir R500 gekoop. Mini Mk2 met 900cc masjien. Was 'n groot blok masjien en is later deur Mini Workshop in Benoni omgebou na 'n 1300. Baie lekker gery. En ja ek weet van die water in die vonkverdeler.
26 Apr 2018 @ 13:55:57 pm
My heel eerste kar was 'n Mini Cooper S. Racing green met 'n wit dak. Engin so bietjie getweak. Was 'n 1275cc, twin 1.5 duim SU Carbs met flat top mahle racing pistons. Twee probleme met haar gehad. Het oorverhit as ek te lank hard ry, en die timing chain cover het olie gelek. Kon daai lek nie wen nie.
26 Apr 2018 @ 14:19:22 pm
Og, as ek maar net kon saampraat.
Was nog op skool in die Mini era, maar die 1275 Cooper S was my droomkar.
26 Apr 2018 @ 14:45:08 pm
Een gekoop in 1995. 1275E. Pragtige kar gewees. Spiet Wit met rooi strepie langs die kant. "Sunroof" Mooi wit wieletjies (soos karavaan mags)
2e grootste gemors wat ek ooit in my lewe gekoop het. Nooit Weer Nie!
Al wat goed gewerk het op die kar was die "sunroof". Hy kon Oop.....Hy kon Toemaak.....en hy het nie gelek nie!
Stiefpa het in die 70's n 1000cc Panelvan gehad. (in Oos Londen) Dit was die slaghuis se aflewerings wa. DIT was nou pret. Ek was 11 jaar oud toe ek hom die eerste keer gesteel het. Ek het oos Londen plat gery met daai Mini. Daar was net een lekkerder aflewerings voertuig wat hy gehad en dit was n 1600cc VW Kombi Panelvan. Daai modelle wat uit rat uit gespring het nes jy wou weg trek! Lekker man Lekker. Ek sal enige tyd nou so een waardeer..............met ys ja....met ys!
27 Apr 2018 @ 19:25:56 pm
Wel ek kan nie spog oor my 1e wiele wat ek alleen mee kon rondry. Dit was i Mini paneelwa wat goed gery was en eers i SD polisie voertuig wat my pa op i vendusie gekoop het. Warm geword. Daai toe battery terminale het nooit wou kontak maak nie en baie moes stoot op die grond plaaspaaie.
Hulle was oulike en pret om te ry maar ek sou dit nie koop vir i ordentlike ryding nie. Baie beter keuses in die middel van 1970's
27 Apr 2018 @ 20:42:49 pm
My oorlede Pa het hier in vroee 70 stes n Mini bakkie gehad as n 2de voertuig. Hy het daarmee werk toe en terug gery. Die probleme was maar eindeloos en die olielekke meer as die branstofverbruik. Nietemin sou ek hom graag vandag wou gehad het om net "mooi" te maak. Ek kan nie meer onthou wat van hom geword het nie.
27 Apr 2018 @ 21:13:26 pm
Is jy seker dit was nie 'n Land Rover nie?
(Sê ek wie niks anders as Land Rover ry die afgelope 21 jaar)
27 Apr 2018 @ 21:19:29 pm
Behalwe Rolls watter Britse voertuig of motorfiets het nie olie gelek nie.
27 Apr 2018 @ 23:08:04 pm
Dalk die LR Freelander met sy BMW enjin. Dalk okk jammer dit waa net vir i paar jaar in gebruik. Ja daar was ook erger probleme as olie lekke in die spesifieke model betrokke.
28 Apr 2018 @ 14:18:40 pm
2 Mini's gehad, maar was speelgoed.
Stasiewaentjie, was 850 toe 1000cc enjin ingesit, met 2 vergassers, en banana branches. Lekker gewikkel.
Daarna n 1275 gts, gele met swart streep oor bonnet, 12" wiele. Lekker warm cam, head gepolish,etc. Daai een het vreeslik gewikkel.
Waneer ek aan die enjins karring, het ek die voorste sub assembly losgemaak en die karretjie bo-oor getel.
Was regtig lekker karretjies. Onthou nog goed dat jy moet mooi kyk as n baksteen in die pad le. Op sy kant moet jy om dit ry.
Skuus vir die engels gegeurde terme hierbo, die afrikaans ontbreek my woordeskat.
28 Apr 2018 @ 21:08:22 pm
Terwyl ons verlede jaar by Drakensville gekamp het was daar 'n Classic Motorcycle Rally wat vandaar plaasgevind het.
Die deelnemer het eerste weggespring maar terwyl hy wag om te begin kyk na die olie wat gelek het. Brits op sy beste!
28 Apr 2018 @ 21:24:45 pm
Skuus vir die kaping Jan.
Het 'n klompie fotos van die deelnemers se motorfietse geneem. As julle belangstel sal ek die fotos laai op 'n nuwe draad.
01 May 2018 @ 23:04:33 pm
Het ook n mini in die sewentigs gehad. Net vreeslik gesukkel met die brieke. Dit was n donker bloue gewees. Hom geruil vir n BMW 30 L. Die ou was in die knyp.Moes n paar rand inbetaal maar was baie min. Baie lekker voertuig gewees. ek praat van die BMW.
04 May 2018 @ 17:46:09 pm
Mensig was dit nie lekker ou dae nie. My Cooper S se enjin was later uit geboor na 1293cc. Met sy "full race 649 cam"het sy geluier soos n Harley, maar op so 6000rpm gespin soos n kat! Sondae aande, na kerk, by Rays padkafee in Vermeulen straat Pretoria was die straat jaag kompetisie. Renault Gordinies en Cortina GTs was destyds die karre om te klop, my ou Cooper Sie was dikwils aan die wenkant. Ja dis nou 60 jaar gelede maar nog vars in die gehue.
04 May 2018 @ 18:45:51 pm
Hennie dit was darem maar 'n lekker tydverdryf op Sondae aande en sommer ook te kyk na al die warm goed wat selfs v d Oos-Rand gekom het vir so paar "dices" tot die verkeers ouens onder Muniatoria opdaag. Lekker tye toe ons nog vrugte ook mag gesteel het sonder om toegesluit te word
04 May 2018 @ 20:57:00 pm
Laat ek nou my "common" dae ontbloot.
1975 in Witbank, Rendezvous roadhouse. Die plek na die drive in vir n milkshake.
Vinnige girls en warm karre.
Mazda Rx2, Fairmont GT, Chev Comarro SS. Alfa Guilietta 2000 Bmw 3,0S
Mini manne het nie gescore nie, te beknop.
04 May 2018 @ 21:56:24 pm
Daarvan kan ek getuig. My Pa se 1200 cc Beetle was 'n beter opsie in daai opsig.
05 May 2018 @ 00:12:18 am
Ja ek stem saam my 1963 Beetle het sy doel gedien.
19 May 2018 @ 18:02:00 pm
my 58 morris minor 4 door with the full windscreen was my pride and joy then, had the same mini motor, just was not transverse, paid R400.00 bucks for it back then.